टाटा मोटर्स ने ढाई से तीन हजार रुपए तक वेतन काटा
टेल्कोवर्कर्स यूनियन के पदाधिकारियों और कमेटी मेंबरों को टाटा मोटर्स की मोस्ट कार्यशाला में भाग नहीं लेना महंगा पड़ा। प्रबंधन ने वैसे पदाधिकारियों और कमेटी मेंबरों के वेतन को काट लिए हैं, जो इस कार्यशाला में शामिल नहीं हुए। यूनियन अध्यक्ष अमलेश रजक और महामंत्री प्रकाश कुमार समेत उनके समर्थक पदाधिकारियों और कमेटी मेंबरों के वेतन में ढाई से तीन हजार रुपए तक कटौती की गई है।
उल्लेखनीय है मेजरमेंट ऑफ परफॉर्मेंस (एमओपी) को लेकर टाटा मोटर्स प्रबंधन की ओर से पिछले दिनों मोस्ट की कार्यशाला आयोजित की गई थी। इस कार्यशाला में तोते गुट के पदाधिकारियों और कमेटी मेंबरों ने तो हिस्सा लिया, लेकिन महामंत्री प्रकाश कुमार ने ग्रेड रिवीजन का हवाला देकर इस कार्यशाला का बहिष्कार किया था। टाटा मोटर्स प्रबंधन का कहना है यूनियन नेताओं के कहने पर ही कार्यशाला का आयोजन किया गया था, लेकिन जब कार्यशाला आयोजित की गई, तो वे शामिल नहीं हुए।
यूनियन की वैधता पर होली के बाद आएगी रिपोर्ट
टेल्कोवर्कर्स यूनियन की वैधता की लड़ाई को लेकर श्रमायुक्त की रिपोर्ट होली के बाद आने की संभावना है। यूनियन के दोनों पक्षों की बात सुनने के बाद डीएलसी राकेश प्रसाद अपनी रिपोर्ट इस सप्ताह भेज सकते हैं। जानकारी के अनुसार इस हाई प्रोफाइल मामले में सौंपे गए कागजातों के वजन पांच किलो से अधिक हैं। इसके अलावा वीडियो क्लिपिंग से लेकर कई दूसरे साक्ष्य भी दिए गए हैं। यूनियन के दोनों पक्षों के साथ ही प्रबंधन की नजर भी श्रमायुक्त की इस रिपोर्ट पर है। बताया जा रहा है यूनियन के इतिहास में यह लैंडमार्क फैसला होने जा रहा है।
सुरक्षामाह शुरू, समिनार प्रदर्शनी लगाई जाएगी
टाटामोटर्स में शनिवार को राष्ट्रीय सुरक्षा माह का शुभारंभ हुआ। प्लांट हेड एबी लाल ने हरी झंडी दिखाकर माह का शुभारंभ किया। माह के दौरान कर्मचारियों और उनके बच्चों के लिए विभिन्न प्रतियोगिताएं आयोजित की जाएंगी। इसके तहत सीट एंड ड्रॉ से लेकर प्रदर्शनी, सेमिनार और हेल्थ अवेयरनेस प्रोग्राम का आयोजन किया जाएगा। साथ ही टाटा मोटर्स के कर्मचारियों को बस सेवा का लाभ लेने के लिए प्रोत्साहित किया जाएगा, ताकि दुर्घटना से बचा जा सके। मौके पर टाटा मोटर्स के प्रवक्ता रंजीत धर समेत वरीय अधिकारी मौजूद थे।
hin_Deva hin_Deva hin_Deva hin_Deva hin_Deva hin_Deva hin_Deva